hu hu en en en hu hu hu hu hu hu hu hu hu en en hu hu hu tr hu hu hu hu hu es hu hu hu en hu hu en hu hu hu hu en hu hu hu hu hu hu hu hu en en hu hu hu hu hu en hu en hu hu en hu en hu hu hu hu en hu en hu hu hu hu hu hu hu en hu hu hu hu hu hu hu hu hu hu hu hu hu en hu hu hu hu hu en hu en hu en hu hu hu hu hu hu hu hu hu hu hu hu hu en hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu en
Megjelent egy tucat interjú, írás, pl: "Negyven éve szállt fel Farkas Bertalan az űrbe","Akinek a kezében még az ecset is táncra perdült" (Emléksorok a száz éve született Karsai Zsigmondról), a Kiss Ferenc készítette interjú: "Minden művészet egy varázslat" , laudáltam Herczku Ágit, egy remek interjú" Minden énekem hálaének címmel", a lényeget tapintó "Szakadt lelkek foltozója."
„Sok mindent elvehetnek tőlünk életünk során, de amit másoknak adunk őszintén és szeretetből, az örökre megmarad.” -vallja Szvorák Katalin. A Kossuth- és Liszt Ferenc-díjasnépdalénekessel, családi örökségről, a teremtett világ csodáiról,művészi hitvallásról, szolgálatról, a nehézségek értelméről és a megtalált békéről beszélgettünk Pilisszentlászlói otthonában.
Utolsó frissítés ( 2020. december 02. )
Néhány esemény, hivatkozás a közelmúltból
Részlet Szvorák Katalin legutóbbi nyilatkozatából (2020.júl.17.)
"...Szeretteim szakszerű érvelése szerint  a weboldalnak és facebook-nak az időszakos szüneteltetése most indokolt volt. Az elmúlt hónapok csak részben érintették koncertjeim, jelenéseim, hiszen soha nem voltam érdekeltségi viszonyban a fesztiválos-zeneiparos közeggel, menedzsment híján elsősorban a kisközösségeknek voltam és leszek visszatérő vendége. Az életutamra általánosságban jellemző a vesztegzár, és a karantén csak árnyalatnyit változtatott: elmaradt néhány templomi koncertem, a református "szabadegyetemes" Dalüzenet lemezbemutató, egy indiai koncertkörút, viszont született néhány remek riport, előkészületi fázisba érkezett az Ág Tibor emléklemez, volt Ridikül és Családbarát, énekórákat tartottam online, nyilatkoztam a karanténról és Trianonról, énekelhettem a Nemzeti Összetartozás napjára készült nagyhatású videóban és élőben Szentendrén.  A jövőben is lesznek fellépéseim, így énekelek háromszor is Szózatot és Himnuszt Szent István napján, önálló ünnepi műsorral szerepelek Nyírbátorban, majd az Ars Sacra heteiben Kudlik Julival tartunk Szeretettel lemezbemutatót...Visszatérve a karanténos időszakra. Jó volt elgondolkozni az élet értelmén, erőteljesen előtérbe került gondolataimban a rend és a rendszer, az érték és értékmegőrzés. A helyzet megállásra, lelassulásra késztetett, mely a befelé figyelésnek kedvezett. Ha az ember nem adja át magát a letargiának, és csak azért is jól akarja magát érezni, - még a körülmények ellenére is,- örül és hálás  minden megélt napnak, a tavasz lassú kivirulásának, a madarak csivitelésének, akkor  nyert ügyünk lehet !Megvalósult a "sparhelt- és spájz- boldogság".Természetesen volt rengeteg unokázás, lett csodássá varázsolt kert, volt sok olvasás, reggeli torna, séta és kerékpározás. A legutóbb bringázás közben hatalmasat estem, így még hetekig tart gyógyulásom. Karom felkötve, de unokákat simogatni, olvasni, fél kézzel gyomlálni, főzni  és énekelni  tudok..." (Hangolás)
Megnyílt és folyamatosan bővül saját Youtube csatornám. Hála egy tüneményes-aranyos ifjú hölgynek: Felkerült többek közt  az  új YouTube csatornára a  Szvorák-Szörényi-Tárkány Művek: Kereresem a szót című album is! (Zárójelesen jegyzem meg, hogy a linket megnyitva a feliratkozás gombra kattintva fel lehet iratkozni a csatornára, a csengő gombbal pedig bekapcsolhatók az értesítések.)
Méltató írás a szatmári helytörténész, patikus Csirák Csaba tollából:
Szvorák Katalin gondolatai a Nemzeti Összetartozás napján:
https://mediaklikk.hu/cikk/2020/06/02/osszetartozunk-szvorak-katalin-nepdalenekes-gondolatai/?fbclid=IwAR062FHMvC6ZgBUJGV2VbR19wJFD788wnQYeMy_ZTJ1FMrmVq3IVyEp69ng és https://hirado.hu/belfold/kozelet/cikk/2020/06/01/video-a-tagabb-szellemi-hazaban-minden-magyarnak-helye-van és https://hirado.hu/belfold/kozelet/cikk/2020/06/01/video-a-tagabb-szellemi-hazaban-minden-magyarnak-helye-van?fbclid=IwAR0bO1YLoZABHVHGzcv16AMvXGKnZFZAD2DY2jee5-iW3WR9ky4ALKKHZmo
Éneklés Lábas Vikivel. Részlet A Dalvándorlástól a Dalüzenetig koncertből Hej, így tedd rá (Szörényi-Bródy) * Miért hagytuk, hogy így legyen (Szörényi-Illés):
#kultdallam - online énekórák Szvorák Katival, ill.:
Volt Illés Lajos emlékkoncert ismétlés:
Csík Zenekar és barátai:
Családtörténeti emlékek Trianon kapcsán:
Koncert ismétlés a Margaret Island-dal (lásd. a mellékelt fotóalbumot)
Volt karantén utáni közös születésnapi "bikabuli" a kertünkben: Kudlik Juli, Szvorák Kati és Szörényi Levente (lásd. a mellékelt fotóalbumot)
Bringás köszöntés a 75 éves Kudlik Julinál (lásd. a mellékelt fotóalbumot)
Utolsó frissítés ( 2020. július 22. )
WEB és Face B.U.É.K.
Mindenkinek kívánok reményteljes, mosolygós Új Esztendőt!
2020 nyugodtnak ígérkezik, akárcsak egy éve:2019, mely menetközben telítődött meglepetésekkel: járni kezdett a harmadik unoka, az első megtanult úszni, a második (nép)táncol, a férjem hipnotizálva lett optimistább. Volt számtalan koncert, megjelent a jubileumi albumom: a Dalüzenet, és díjesővel is megajándékoztak - szerencsémre volt nálam "esernyő". 2019-es kitüntetések: Jean Monnet emlékérem, A Magyar Érdemrend középkeresztje, Magyar Örökség díj, Fülek Város Polgármesteri Díja, Szentendre díszpolgára). S voltak koncertes, de főleg hátizsákos túrák. Mellékelve néhány emlék-kép - anno 2019-ből!
9-én: újévköszöntő dalok (Bp.Százak Tanácsa)
20-án: Tinódi-est (Bp.,PIM, 19 óra)
23-án: Dalüzenet jubileumi koncert, Cserta Balázzsal és Szabó Danival (19 óra,Nagykárolyi Városi Színház)
24-én: Dalüzenet lemezbemutató, Cserta Balázzsal és Szabó Danival (19 óra Filharmónia,Szatmárnémeti)
Utolsó frissítés ( 2020. január 02. )
Október 6-án megemlékezés Pozsonyban, a Kecske – kapui temetőben és Pozsonypüspökiben. Koncert az ajkai kórházban, November 1-jén a Fiumei Úti Sírkert Nemzeti Emlékhelyen: A fényes nap immár elnyugodott c. koncert. Adventkor: várhatók a Várakozás lemezbemutatói Kudlik Julival. Dalüzenet 2020-ban, a Magyar Kultúra Napján Szatmárnémetiben, Nagykárolyban. Ezentúl most szeptemberben üzen a dal Brüsszelben is: Folk concert by Katalin Szvorák Message de la chanson - Le concert commémoratif du Jubilé du Prix Kossuth récompensé par la chanteuse populaire Katalin Szvorák, en collaboration avec Balázs Cserta (instruments à vent) et Daniel Szabó (cimbalom). MAR.24 Sep.19H00-22H00,BALASSI INSTITUTE - CULTURAL SERVICE OF THE EMBASSY OF HUNGARY IN BRUSSELS .
Utolsó frissítés ( 2019. szeptember 15. )
Szvorák Katalin Augusztus 18-án vehette át Fülek Város Polgármesteri Díját, 20-án pedig Szentendre díszpolgára lett.
Ezentúl: Intermezzo a Tátrában, Késmárkon és Svedléren - Tóth Árpád és Perlott Csaba nyomában - , majd Nyitra, Verebély, Léva, Dalüzenet a Libafesztiválon,  Himnusz és Szózat a Pesti Vigadóban,  palóc énekek a Füleki Palóc Napokon, ünnepi szólókoncert Erdőbényén, Dalüzenet Szentendre Fő terén...
- Szvorák Katalint Szentendre is díszpolgárának választotta (Gömöri Lap, Szentendre és vidéke)
- Szvorák Katalin Fülek Város Polgármesteri Díjában részesült (Rozsnyó vidék)
- Ami a dolgunk a világban (Kudlik Julival a vajdasági Magyar Szóban)
- Életről és művészetről – Szvorák Katalinnal portréfilm Szvorák Katalinról
"Az ember a szíve mélyén örökké oda való, ahova született." (Riport Szvorák Katalinnal)
Kultúrpercek – Kossuth – augusztus 20., kedd, 9:07 (Műsorvezető: Beslin Anita, Szerkesztő: Nagy Margit)
"Vétessék ki szóló szívem..." - Szvorák Katalin portréműsor - augusztus, 22, M5,  00:25 - 00:55  M5 (HD)
Életről és művészetről – Szvorák Katalinnal portréfilm Szvorák Katalinról - augusztus 26., hétfő, 7:15 Duna (Ismétlés aznap a Duna World-ön 13:50-től.) Szerkesztő: Klausz Karola, operatőr: Pokrián Péter, vágó: Borbély Viktor
Szvorák Katalint Szentendre is díszpolgárának választotta
Nemzeti Ünnepünk alkalmából Szvorák Katalin Kossuth-díjas énekművészünk újabb két elismerésben részesült. Augusztus 18-án vehette át Fülek Város Polgármesteri Díját, 20-án pedig Szentendre díszpolgára lett.
Nemcsak rangos állami és szakmai díjak tulajdonosa, de
Eredmények 1 - 5 / 371
Aktuális információk a Facebook-on
Szvorák Katalin és Huszti Péter Madách Imre-díjat vesz át Balassagyarmaton
szombat 19.00 órakor, ERŐMŰVHÁZ (Budapest, 1077 Budapest, Wesselényi utca 17.) Régi magyar epikus énekek. Fellépnek a Tinódi-lanttal kitüntetett művészek (belépőjegy 1000 Ft)
18.00 órakor, Gálaműsor a Magyar Kultúra Napja tiszteletére a váci Madách Imre Művelődési Központban, Közreműködik: Szvorák Katalin és a Sebő együttes
Farsang az MTVA Családbarát műsorában
kedden 17.00 órakor, Molnár Imre Ferenczy Noémi-díjas, bőrműves iparművész "Bőr, szőr, csont" című kiállítása, Közreműködik: Szvorák Katalin, Kossuth-díjas énekművész. E-Galéria: Budapest, V. kerület, Falk Miksa u. 8.
Lásd. a jövőben a facebookon